
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 747 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Παράταση προθεσμίας παραγράφου 4 άρθρου 
25 ν. 1599/1986. 

2 Προθεσμίες χορήγησης στεγαστικής συνδρομής 
για την αποκατάσταση των κτιρίων που έχουν πλη¬ 
γεί από σεισμούς, πυρκαγιές και κατολισθήσεις. 

3 Ορισμός Αποφαινομένων Οργάνων για την εκτέ¬ 
λεση του έργου: «Συντήρηση οδοστρώματος λι¬ 
μένα Σίκινου». 


ΑΠΟΦΑΣΕΙΣ 

Αριθμ. ΤΑΛΚ οικ.255/2 018 (1) 

Παράταση προθεσμίας παραγράφου 4 άρθρου 

25 ν. 1599/1986. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 25 του 
ν. 1599/1986 (75 Α') «Σχέσεις Κράτους-Πολίτη, καθιέρω¬ 
ση νέου τύπου δελτίου ταυτότητας και άλλες διατάξεις». 

2. Την υπ' αριθμ. ΤΑΔΚ 247/2016 (650 Β') απόφαση με 
την οποία είχε παραταθεί η προθεσμία για την έκδοση 
δελτίων ταυτότητας από τις Αστυνομικές Αρχές μέχρι 
την 30-6-2018. 

3. Το π.δ. 123/2016 (208 Α') περί «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων και το π.δ. 125/2016 
(210Α') περί «Διορισμός Υπουργών, Αναπληρωτών 
Υπουργών και Υφυπουργών». 


4. Το γεγονός ότι από την παρούσα απόφαση δεν 
προκαλείται δαπάνη εις βάρος του Κρατικού Προϋπο¬ 
λογισμού ούτε του προϋπολογισμού του Υπουργείου 
Εσωτερικών, αποφασίζουμε: 

Παρατείνουμε εκ νέου μέχρι 30-6-2020 την προθεσμία 
του πρώτου εδαφίου της παραγράφου 4 του άρθρου 
25 του ν. 1599/1986, το οποίο αναφέρεται στην έκδοση 
δελτίων ταυτότητας από τις Αστυνομικές Αρχές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2018 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθμ. ΔΑΕΦΚ-ΚΕ/502 8/Π.Ε./Α321 (2) 

Π ροθεσμίες χορήγησης στεγαστικής συνδρομής 
για την αποκατάσταση των κτιρίων που έχουν πλη¬ 
γεί από σεισμούς, πυρκαγιές και κατολισθήσεις. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.07.1978 πράξης νομοθετι¬ 
κού περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος και ρυθμίσεως συναφών θεμάτων» που 
κυρώθηκε με το ν. 867/1979 (Α' 24) και ειδικότερα τις 
διατάξεις του άρθρου 2, παρ. 2 και του άρθρου 5, παρ. 4 
της πράξεως. 

2. Τις διατάξεις των άρθρων 1 και 2 της από 26.03.1981 
πράξης νομοθετικού περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1981 και ρυθμίσεως ετέρων συναφών θεμάτων» που 
κυρώθηκε με το άρθρο πρώτο του ν. 1190/1981 (Α'203). 

3. Τις διατάξεις του άρθρου πέμπτου του ν. 1190/1981 
(Α'203) όπως τροποποιήθηκε και συμπληρώθηκε με το 
άρθρο 1, παρ. 42 και 43 του ν. 2412/1996 (Α' 123) «Με¬ 
ταφορά αρμοδιοτήτων από το Υπουργικό Συμβούλιο σε 
άλλα Κυβερνητικά όργανα και άλλες διατάξεις». 

Τεύχος Β'747/02.03.2018 


4. Τις διατάξεις της παρ. 2 του άρθρου 1 του ν. 1283/1982 
(Α' 114) «Για τις προθεσμίες υποβολής αιτήσεων δανειοδό¬ 
τησης των σεισμοπλήκτων και τη ρύθμιση άλλων θεμάτων». 

5. Το άρθρο 10 του ν. 2576/1998 (Α'25) «Βελτίωση των 
διαδικασιών για την ανάθεση της κατασκευής των δημο¬ 
σίων έργων και άλλες διατάξεις», όπως τροποποιήθηκε 
με το άρθρο 84 του ν. 4313/2014 (Α'261) και ισχύει. 

6. Την παρ. 5α του άρθρου 29 του ν. 4067/2012 (Α'79) 
«Νέος Οικοδομικός Κανονισμός». 

7. Τις διατάξεις του άρθρου 11 του ν. 4258/2014 (Α'94) 
«Διαδικασία Οριοθέτησης και ρυθμίσεις θεμάτων για τα 
υδατορέματα - ρυθμίσεις Πολεοδομικής νομοθεσίας και 
άλλες διατάξεις». 

8. Τηνπαρ. 20του άρθρου 10 διατάξειςτου ν. 4315/2014 
(Α'269) «Πράξεις εισφοράς σε γη και σε χρήμα - Ρυμοτο¬ 
μικές απαλλοτριώσεις και άλλες διατάξεις». 

9. Την παρ. 3 του άρθρου 15 (Β'μέρος) του ν. 4447/2016 
(Α' 241) «Χωρικός σχεδιασμός - Βιώσιμη ανάπτυξη και 
άλλες διατάξεις». 

10. Την παρ. 7 του άρθρου 148 του ν. 4495/2017 
(Α' 167) «Έλεγχος και προστασία του Δομημένου Περι¬ 
βάλλοντος και άλλες διατάξεις». 

11. Τοάρθρο3του π.δ/τος 70/2015 (ΑΊ 14)που αφορά 
στην ανασύσταση του Υπουργείου Υποδομών, Μεταφο¬ 
ρών και Δικτύων. 

12. Το άρθρο 4του π.δ/τος 123/2016 (Α'208) που αφορά 
στη μετονομασίατου Υπουργείου Υποδομών, Μεταφορών 
και Δικτύων σε Υπουργείο Υποδομών και Μεταφορών. 

13. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

14. Το π.δ. 123/2017 (ΑΊ 51) «Οργανισμόςτου Υπουρ¬ 
γείου Υποδομών και Μεταφορών». 

15. Την Δ16α/04/773/29.11.1990 (Β'746) κοινή απόφα¬ 
ση Υπουργού Προεδρίας Κυβερνήσεως και Αν. Υπουργού 
ΠΕ.ΧΩ.Δ.Ε., «Εξαίρεση διοικητικών πράξεων ή εγγράφων 
από τον κανόνα των τριών υπογραφών». 

16. Τη με αριθμ. ΔΑΕΦΚ/3017/Π.Ε./Α321/4.2.2016 
(Β' 350) απόφαση του Υπουργού Υ.ΜΕ.ΔΙ. «Προθεσμίες 
χορήγησης στεγαστικής συνδρομής για την αποκατά¬ 
σταση των κτιρίων που έχουν πληγεί από τους σεισμούς, 
πυρκαγιές και κατολισθήσεις που έλαβαν χώρα από το 
έτος 2006 μέχρι και το 2011». 

17. Τη με αρ. πρωτ. ΔΑΕΦΚ/οικ182/Α321/18.1.2017 
(Β' 251) (Β' 418 διόρθωση σφάλματος) απόφαση του 
Υπουργού Υποδομών και Μεταφορών «Προθεσμίες χο¬ 
ρήγησης στεγαστικής συνδρομής για την αποκατάσταση 
των κτιρίων που έχουν πληγεί από τους σεισμούς, πυρ¬ 
καγιές και κατολισθήσεις που έλαβαν χώρα από το έτος 
2006 μέχρι και το 2011». 

18. Το με αρ. πρωτ. 3018/4.12.2017 έγγραφο του τμή¬ 
ματος Δυτικής Ελλάδας του Τ.Ε.Ε.. 

19. Το με αρ. πρωτ. 294/7.12.2017 έγγραφο του Νο¬ 
μαρχιακού Τμήματος Αχάίας της Ε.Ε.Τ.Ε.Μ. 

20. Το με αρ. πρωτ. οικ.2261/6.12.2017 έγγραφο του 
Τομέα Αποκατάστασης Πυροπλήκτων Ν. Ηλείας. 

και επειδή: 

• Η ισχύς των αδειών επισκευής κτιρίων που έχουν πλη¬ 
γεί από σεισμούς και πυρκαγιές, οι οποίες δεν είχαν λήξει 
την 1.3.2011, έχει παραταθεί με νόμους μέχρι 31.12.2018. 


• Άδειες επισκευής κτιρίων που έχουν πληγεί από σει¬ 
σμούς, πυρκαγιές και κατολισθήσεις, οι οποίες έχουν εκ- 
δοθεί μετά την 1.3.2011, είχαν παραταθεί με Υπουργικές 
αποφάσεις μέχρι 31.12.2017, ενώ οι άδειες που είχαν 
εκδοθεί προγενέστερα, πριν την 1.3.2011 (δεν είχαν 
λήξει την 1.3.2011), παρατάθηκαν, ως ανωτέρω, μέχρι 
31.12.2018. 

• Οι οικοδομικές άδειες ανέγερσης κτιρίων έχουν πα¬ 
ραταθεί με νόμους. 

• Η οικονομική κρίση, η άρνηση χορήγησης δανείων 
από τα πιστωτικά ιδρύματα την τελευταία επταετία και η 
καθυστέρηση, κατά καιρούς, της καταβολής της δωρεάν 
κρατικής αρωγής, είχαν ως αποτέλεσμα, ιδιοκτήτες να 
απωλέσουν τις προθεσμίες για τη χορήγηση στεγαστικής 
συνδρομής για την αποκατάσταση των κτιρίων τους. 

• Η έκδοση εγγράφων - δικαιολογητικών για τη χορή¬ 
γηση στεγαστικής συνδρομής - από τα Υποθηκοφυλα¬ 
κεία και τα κτηματολογικά γραφεία της Δυτικής Ελλάδας, 
δεν ήταν εφικτή για μεγάλο χρονικό διάστημα, λόγω 
δυσλειτουργίας ή μη λειτουργίας των γραφείων αυτών. 

• Η καθυστέρηση καταβολής της α' δόσης στεγαστικής 
συνδρομής είχε ως αποτέλεσμα οι δικαιούχοι στεγαστι- 
κής συνδρομής, που τα κτίρια τους έχουν πληγεί από 
φυσικές καταστροφές, να μην έχουν τις προϋποθέσεις 
υποβολής αιτήματος για χορήγηση της β'δόσης στεγα- 
στικής συνδρομής. 

• Πρέπει να αποκατασταθούν οι βλάβες που έχουν 
προκληθεί στα κτίρια από σεισμούς, πυρκαγιές και κα¬ 
τολισθήσεις, αποφασίζουμε: 

Α. Επισκευή Κτιρίων που έχουν πληγεί από σεισμούς, 
πυρκαγιές ή κατολισθήσεις: 

1. Η ισχύς των αδειών επισκευής κτιρίων οι οποίες εί¬ 
χαν εκδοθεί από 1.3.2011 έως 31.12.2014 και έχουν λήξει 
ή θα λήξουν εντός του έτους, παρατείνεται έως την 31 η 
Δεκεμβρίου 2018. 

2. Οι αιτήσεις κατάθεσης απαραίτητων δικαιολογη- 
τικών για χορήγηση β' δόσης στεγαστικής συνδρομής 
και βεβαίωσης περαίωσης εργασιών υποβάλλονται, σε 
κάθε περίπτωση, εντός του χρόνου ισχύος της άδειας 
επισκευής. 

Β. Ανακατασκευή, Αυτοστέγαση ή Αποπεράτωση Κτι¬ 
ρίων: 

Ορίζονται οι κάτωθι προθεσμίες που αφορούν στη 
διαδικασία χορήγησης στεγαστικής συνδρομής για την 
αποκατάσταση των κτιρίων που έχουν πληγεί από σει¬ 
σμούς, πυρκαγιές και κατολισθήσεις που έλαβαν χώρα 
από το έτος 2006 μέχρι και το 2012 και για τις περιπτώ¬ 
σεις που έχουν λήξει οι αντίστοιχες προθεσμίες ή πρό¬ 
κειται να λήξουν εντός των τασσομένων, με την παρούσα 
απόφαση, προθεσμιών: 

1. Ορίζεται καταληκτική προθεσμία, η 31 η Δεκεμβρίου 
2018, για την υποβολή αίτησης, με τα παραίτητα δικαιο- 
λογητικά, για χορήγηση Έγκρισης στεγαστικής συνδρο¬ 
μής για ανακατασκευή, αυτοστέγαση ή αποπεράτωση, 
με την προϋπόθεση ότι έχει εκδοθεί Βεβαίωση Καθορι¬ 
σμού Στεγαστικής Συνδρομής. 

Στη συνέχεια, ακολουθείται η διαδικασία για τη χορή¬ 
γηση στεγαστικής συνδρομής σύμφωνα με όσα ορίζο¬ 
νται στις σχετικές αποφάσεις για κάθε συμβάν. 

2. Ορίζεται καταληκτική ημερομηνία η 31 η Δεκεμβρίου 
2018 για την υποβολή αίτησης κατάθεσης απαραίτητων 
δικαιολογητικών, σύμφωνα με τις ισχύουσες σχετικές 
υπουργικές αποφάσεις, για χορήγηση β'δόσης ή γ'δόσης 
στεγαστικής συνδρομής για ανακατασκευή, αυτοστέγαση 
με αγορά υπό ανέγερση κτιρίου ή αποπεράτωση κτιρίου. 

Για τις περιπτώσεις που η αίτηση για β' δόση στεγα- 
στικής συνδρομής έχει υποβληθεί μέχρι 31 Δεκεμβρίου 
2018, ορίζεται προθεσμία δύο (2) ετών, από την έκδοση 
της β' δόσης, για την υποβολή αίτησης για χορήγηση γ' 
δόσης στεγαστικής συνδρομής (εφόσον από τις ισχύου- 
σες διατάξεις προβλέπεται χορήγηση γ' δόσης). 

Οι ανωτέρω προθεσμίες δεν ισχύουν εφόσον από τις 
ισχύουσες αποφάσεις ορίζονται μεταγενέστερες προ¬ 
θεσμίες. 

Κατά τα λοιπά εφαρμόζονται οι σχετικές κοινές υπουρ¬ 
γικές αποφάσεις περί χορήγησης στεγαστικής συνδρο¬ 
μής καθώς και οι υπουργικές αποφάσεις καθορισμού 
διαδικασιών χορήγησής της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 3122.1-Τ29/141 09/2018 (3) 

Ορισμός Αποφαινομένων Οργάνων για την εκτέ¬ 
λεση του έργου: «Συντήρηση οδοστρώματος λι¬ 
μένα Σίκινου». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α.Του ν. 2932/2001 (ΦΕΚ Α' 145), άρθρο δέκατο όγδοο, 


«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β.Του ν. 3044/2002 (ΦΕΚ Α'197) (Άρθρο Μπαρ. 1 πε¬ 
ρίπτωση δ), όπως αντικαταστάθηκε από το ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ.Του π.δ. 81/2014 (ΦΕΚ Α' 125): «Αναδιάρθρωση Περι¬ 
φερειακών Διοικήσεων Λιμενικού Σώματος - Ελληνικής 
Ακτοφυλακής (Λ.Σ.-ΕΛ.ΑΚΤ.) και Λιμενικών Αρχών και 
ρύθμιση θεμάτων στελέχωσης αυτών. 

δ.Του π.δ. 103/2014 (ΦΕΚ Α' 170): «Οργανισμός Υπουρ¬ 
γείου Ναυτιλίας και Αιγαίου». 

ε. Του π.δ. 70/2015 (ΦΕΚ ΑΊ14): «...Ανασύσταση του 
Υπουργείου Ναυτιλίας και Αιγαίου και μετονομασίατου 
σε Υπουργείο Ναυτιλίας και Νησιωτικής Πολιτικής...». 

στ.Του π.δ. 125/2016 (ΦΕΚ Α'210): «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Τοαριθμ. 1102/28-09-2017 έγγραφο του Δημοτικού 
Λιμενικού Ταμείου Ίου με συνημμένη την αρ. 132/2017 
(ΑΔΑ:ΩΕΤΛΟΡ5Π-ΙΗ5) απόφαση του Διοικητικού Συμ¬ 
βουλίου του. 

3. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

1 .Τον ορισμό του Διοικητικού Συμβουλίου του Δημο¬ 
τικού Λιμενικού Ταμείου Ίου ως Προϊσταμένης Αρχής και 
τηςΤεχνικής Υπηρεσίας του Δήμου Ιητών ωςΔιευθύνου- 
σας Υπηρεσίας για την εκτέλεση του έργου: «Συντήρη¬ 
ση οδοστρώματος λιμένα Σίκινου», προϋπολογισμού 
58.370,51 ευρώ (πλέον Φ.Π.Α.). 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του εν 
λόγω έργου. 

Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Φεβρουάριου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























